Antwoorde van 19-05-2020 (vlak 3)
Die deelnemers op vlak 3 het die toets van 19-05-2020 só ingevul:
Die ou tannie yl soms.
Wat is die woordsoort van die woord "yl" in bostaande sin?
In 'n sin met 'n voorwerp is die werkwoord oorganklik, byvoorbeeld: Piet skop die bal. 'n Mens kan dit vasstel as daar 'n antwoord op die vraag "Wat?" na die werkwoord is. Indien die sin nie 'n voorwerp het nie, is die werkwoord onoorganklik, byvoorbeeld: Die ou tannie yl soms. 'n Mens kan dit maklik vasstel as daar 'n antwoord op die vraag "Hoe?" na die werkwoord is.
Ek dra net ........ herinneringe van jou in my hart.
Byvoeglike naamwoorde wat net uit een lettergreep bestaan, kry gewoonlik nie die "-e" in die attributiewe posisie nie. Wanneer dit wél verbuig word, het dit dikwels 'n figuurlike betekenis. Byvoorbeeld:
"Maudie is 'n soet dogtertjie" teenoor "Ek dra net soete herinneringe van jou in my hart."
Henk van Woerden vertel die verhaal van Dimitri Tsafendas in " ........ ".
slegs Domein van glas
slegs Doemein Van Glas
Domein van Glas of Domein van glas
Die hoofwoorde van 'n publikasietitel kan met 'n hoofletter of 'n kleinletter begin.
Sien ook die bladsy Hoof- of kleinletter.
In 'n ondersoek het die meeste maatskappye bevind dat hul e-pos-stelsels meer ........ is as 'n jaar gelede.
Die woord "kwesbaar" verwys na iets 'wat maklik beskadig kan word'; die woord "tref" beteken 'raak', gewoonlik deur te skiet of te slaan. As iets "trefbaar" is, kan dit dus "geskiet" of "geslaan" word. Die woord "breekbaar" verwys na iets wat maklik kan breek, byvoorbeeld glas. Die woord "broos" is 'n sinoniem vir "breekbaar" hoewel dit meetstal figuurlik gebruik word, byvoorbeeld: Haar hart is broos ná die verlies van haar geliefde.